“Sorda”, “Misión Panda en África” i “Sting”, pròximes estrenes al Cinema Tívoli
2025-07-24

El Cinema Tívoli de Burjassot continua endavant amb la cartellera d’abril i, per al cap de setmana del divendres 11 al diumenge 13, ofeeix al públic una combinació de cinema social, familiar i comèdia amanida amb terror, amb l’aterratge en la pantalla de la sala fosca de tres recents estrenes: Sorda, Misión Panda en África i Sting. Araña asesina. Les entrades per a gaudir de les estrenes més actuals a Burjassot tenen un preu únic de 4 euros i es poden adquirir en la pàgina web del Cinema Tívoli, o en la taquilla, des de mitja hora abans de l’inici de cada projecció.

Protagonitzada per Miriam Garlo i Álvaro Cervantes, Sorda és la primera pel·lícula com a directora de la també guionista de la cinta, Eva Libertad. El film, que ha rebut l’aplaudiment unànime de la crítica, presenta a Ángela, una dona sorda que tindrà un bebé amb Héctor, la seua parella oïdora. L’embaràs fa aflorar les seues pors enfront de la maternitat i sobre com podrà comunicar-se amb la seua filla. L’arribada de la xiqueta altera la relació de parella, i porta a Ángela a afrontar la criança de la seua filla en un món que no està fet per a ella. Sorda, que ha sigut mereixedora de la Biznaga d’Or en el Festival de Màlaga i amb el Premi Panorama del Público en la Berlinale es projectarà en el Tívoli el divendres 11, a les 20.15 hores i el dissabte 12 i el diumenge 13 d’abril, a les 19.30 hores.

Com a proposta de cinema per a tota la família, arriba Misión Panda en África, pel·lícula d’animació que tindrà les seues projeccions el divendres 11, a les 18.00 hores; el dissabte 12, a les 17.00 hores i el diumenge 13 d’abril, a les 16. 30 hores. Es tracta d’una pel·lícula danesa que presenta a Ping, un jove panda ple de curiositat i valentia, que emprén un increïble viatge quan el seu millor amic, el drac Jielong, és segrestat i portat a Àfrica. En la seua travessia, Ping creua oceans perillosos i arriba a un continent ple de desafiaments. Allí descobreix un món completament desconegut, on haurà d’enfrontar-se a hipopòtams aterridors, hienes sospitoses i goril·les savis mentres intenta rescatar a Jielong i frustrar els plans d’un lleó malvat, decidit a prendre el control de la selva.

Per a completar la cartellera del cap de setmana, el públic tindrà l’oportunitat d’endinsar-se en una història que combina terror, amb alguna pinzellada de comèdia amb Sting. Araña asesina, que es projectarà el divendres 11 i el dissabte 12 d’abril, a les 22.30 hores. En la trama, Charlotte, una rebel xiqueta de 12 anys, adopta a una xicoteta aranya com a mascota que troba en el seu ruïnós edifici. Esta comença a adquirir una grandària gegantesca i el seu apetit és cada vegada més insaciable. És llavors quan Charlotte i la seua família es veuen atrapats i obligats a lluitar per la seua supervivència.

Al llarg de la Setmana Santa, del dijous 17 al dilluns 21, el Cinema Tívoli inclou en la seua cartellera un total de sis pel·lícules: Blancanieves, The Chosen, Minecraft, Guillermo Tell, Un completo desconocido i la reposició de Los Aitas.